|  |  |
| --- | --- |
|

|  |
| --- |
| ***Παγκύπριος δημοσιογραφικός διαγωνισμός******για το επιχειρείν στην Κύπρο***1. Παγκύπριο δημοσιογραφικό διαγωνισμό με γενικό θέμα την προαγωγή-προβολή της επιχειρηματικότητας και του επιχειρείν στην Κύπρο προκηρύσσουν από κοινού η Ένωση Συντακτών Κύπρου, η Ομοσπονδία Εργοδοτών και Βιομηχάνων και η CYTA.
2. Στόχος του διαγωνισμού είναι να ενθαρρύνει τους Κύπριους δημοσιογράφους να ασχοληθούν με την κυπριακή επιχειρηματικότητα.
3. Δικαίωμα συμμετοχής στον διαγωνισμό έχουν μόνο όλα τα μέλη της Ένωσης Συντακτών Κύπρου.
4. Στο διαγωνισμό μπορούν να υποβληθούν έντυπα, ραδιοφωνικά, τηλεοπτικά και διαδικτυακά ρεπορτάζ που είδαν ή θα δουν το φως της δημοσιότητας από την 1η Ιανουαρίου 2018 μέχρι και την 31η Δεκεμβρίου 2018. Ως τελευταία ημερομηνία υποβολής έργων προς αξιολόγηση ορίζεται η 15η Ιανουαρίου 2019.
5. Τα ρεπορτάζ που θα υποβληθούν μπορούν να αναφέρονται σε χωριστούς κλάδους της κυπριακής βιομηχανίας/οικονομίας, σε χωριστούς τομείς του κυπριακού επιχειρείν, αλλά δεν μπορούν να είναι αφιερωμένα, αποκλειστικά και μόνο, σε χωριστές, συγκεκριμένες και μεμονωμένες επιχειρήσεις.
6. Τα υποψήφια προς διάκριση έργα θα αξιολογούνται από τετραμελή κριτική επιτροπή. Αυτή θα απαρτίζεται:
7. Από μέλος της πανεπιστημιακής κοινότητας, ειδικό στο αντικείμενο της δημοσιογραφίας, ο οποίος θα προεδρεύει του Σώματος.
8. Από εκπρόσωπο της Ένωσης Συντακτών Κύπρου.

Γ. Από εκπρόσωπο της Ομοσπονδίας Εργοδοτών και Βιομηχάνων. Δ. Από εκπρόσωπο της CYTA. 1. Η επιτροπή θα απονέμει Α΄ Βραβείο με χρηματικό έπαθλο €1.500.
2. Η τελετή της απονομής του Βραβείου θα πραγματοποιηθεί εντός Φεβρουαρίου του προσεχούς έτους στη Λευκωσία, στην παρουσία αξιωματούχων των τριών οργανισμών που συνδιοργανώνουν τον διαγωνισμό.
3. Τα υποψήφια προς διάκριση ρεπορτάζ θα υποβάλλονται σε τέσσερα αντίγραφα, σε κλειστό φάκελο, στα Γραφεία της Ένωσης Συντακτών Κύπρου επί της Λεωφόρου ΡΙΚ, αρ. 12, Τ.Τ. 2120, Αγλαντζιά, με την ένδειξη: **«Παγκύπριος δημοσιογραφικός διαγωνισμός για το επιχειρείν στην Κύπρο».**

 |

 |